La creixent preponderància de les tropes americanes al teatre europeu (de 4 a 7 divisions al Dia-D a 72 a 85 al 1945) feia políticament impossible que el Comandant de les Forces Terrestres fos un britànic. Després de la Campanya de Normandia, el General Eisenhower prengué personalment el comandament de totes les forces terrestres, mentre que seguia sent el Comandant Suprem, mentre que Montgomery continuava sent el comandant del 21è Grup d'Exèrcits, ara consistent principalment en unitats britàniques i canadenques. Montgomery se sentí amargament irritat per aquest canvi, tot i que ja havia estat decidit abans de la invasió. Com a compensació, Winston Churchill el promogué al rang de Mariscal de Camp.